Document ID: 31995R1889

KOMMISSIONENS FORORDNING (EF) Nr. 1889/95 af 28. juli 1995 om omfordeling inden for toldkontingentet for indførsel af bananer til Fællesskabet af en del af Venezuelas kvote for 1995 til Columbia (Tekst af betydning for EØS)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),
under henvisning til Kommissionens forordning (EF) nr. 478/95 af 1. marts 1995 supplerende bestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (3), ændret ved forordning (EF) 702/95 (4), særlig artikel 2, stk. 2, andet afsnit, og
ud fra følgende betragtninger:
Ved Kommissionens forordning (EF) nr. 478/95 er der fastsat nærmere bestemmelser for anvendelsen af den rammeaftale om bananer, der blev indgået som led i de multilaterale handelsforhandlinger i Uruguay-rundens regi; i artikel 1 i forordning (EF) nr. 478/95 er der fastsat en opdeling af toldkontingentet i særkvoter, som tildeles de lande eller grupper af lande, som er nævnt i bilag I til forordningen; i artikel 2, stk. 2, er det fastsat, at hvis et land, som er anført i bilag I, skema 1, ikke kan udføre den samlede eller en del af den mængde, det har fået tildelt, omfordeles mængden;
Venezuela har meddelt Kommissionen, at landet ikke kan udføre hele mængden af bananer til Fællesskabet i 1995; Venezuela og Columbia har i fællesskab anmodet om, at en del af den mængde, der er tildelt Venezuela, omfordeles til Columbia; omfordelingen bør få virkning fra fjerde kvartal af 1995 -
UDSTEDT FØLGENDE FORORDNING:
Artikel 1
I medfør af artikel 2, stk. 2, andet afsnit, i forordning (EF) nr. 478/95 ændres de andele af toldkontingentet, som er tildelt Columbia og Venezuela, således for 1995:
Columbia 25,3 %
Venezuela 0,7 %
Ændringen anvendes fra fjerde kvartal af 1995.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juli 1995.

Labels: 3
17
18